SYNTEC พุ่งแรง 7% นิวไฮรอบ 2 เดือน สวนโบรกฯแนะขาย ผลงานปี 63-64 ไม่สดใส
SYNTEC พุ่งแรง 7% นิวไฮรอบ 2 เดือน สวนโบรกฯแนะขาย ผลงานปี 63-64 ไม่สดใส
20 พ.ย. 2563

บริษัท ซินเท็ค คอนสตรัคชั่น จำกัด (มหาชน) หรือ SYNTEC ณ เวลา 16.05 น. อยู่ที่ระดับ 1.47 บาท บวก 0.10 บาท หรือ 7.30% ด้วยมูลค่าซื้อขาย 12.13 ล้านบาท ราคาหุ้นวิ่งแรงในรอบ 2 เดือนโดยเทียบตั้งแต่หุ้นยืนที่ระดับ 1.48 บาท เมื่อวันที่ 3 ก.ย.2563

บล.ดีบีเอสฯ ระบุในบทวิเคราะห์ว่า  SYNTEC กำไรสุทธิไตรมาส 3/2563 น่าผิดหวังทำได้เพียง 18 ล้านบาท ลดลง 88% เทียบช่วงเดียวกันของปีก่อนและ ลดลง 52%  เทียบไตรมาก่อนหน้า สาเหตุหลักคือ อัตรากำไรขั้นต้น-ก่อสร้างลดลงเป็น 9.3% ขณะที่ธุรกิจเช่ายังขาดทุน ได้รับผลลบโควิด-19
กำไรสุทธิงวด 9 เดือนปี 2563 เป็น 141 ล้านบาท ลดลง 50% เทียบช่วงเดียวกันของปีก่อนเป็นเพียง 61% จากประมาณการทั้งปี คาดว่าจะต้องปรับลง
คงคำแนะนำเชิงลบคือ เต็มมูลค่า ยืนราคาพื้นฐานที่ 1.29 บาทไว้ก่อน ราคาปิดมีส่วนลดได้อีก 7% แนวโน้มปี 64 จะยิ่งไม่สดใส เพราะได้งานมาในราคาประมูลที่ไม่สูง ตามภาวะอุตสาหกรรมก่อสร้างอาคารสูงที่ซบเซาลง